Document ID: /roh_data/filtered/fineweb-2-filterrobots_roh.jsonl.gz/34814

Per la Russia hai num 4 onns ni gieus olimpics ni campiunadis mundials.
L'agentura anti-doping WADA ha decis d'excluder la Russia tar sia sesida a Losanna, sco in pledader ha infurmà las medias. Uschia dastgan sportists russ mo sa participar a grondas occurrenzas internaziunalas sco atlets neutrals senza la bandiera russa. Quai dentant be sch'els pon cumprovar, ch'els sa participeschan ad in program da test independent.
La WADA renfatscha a la Russia d'avair manipulà datas or da ses labor anti-doping avant surdar ellas a l'agentura. La decisiun da la WADA correspunda a la sentenzia dad in gremi d'experts ch'aveva sa fatschentà durant plirs onns cun il tema. La Russia po trair enavant la decisiun al Tribunal internaziunal dal sport.
RTR novitads 12:00